KOMISSION ASETUS (EY) N:o 2801/94, annettu 17 päivänä marraskuuta 1994, tiettyihin Kiinan kansantasavallasta peräisin oleviin tuotteisiin vuonna 1995 sovellettavien yhteisön määrällisten kiintiöiden ensimmäisestä erästä tuojille myönnetyistä määristä (ETA:n kannalta merkityksellinen)



Virallinen lehti nro L 297 , 18/11/1994 s. 0013 - 0017

Suomenk. erityispainos Alue 11 Nide 33 s. 0068

Ruotsink. erityispainos Alue 11 Nide 33 s. 0068



KOMISSION ASETUS (EY) N:o 2801/94, annettu 17 päivänä marraskuuta 1994, tiettyihin Kiinan kansantasavallasta peräisin oleviin tuotteisiin vuonna 1995 sovellettavien yhteisön määrällisten kiintiöiden ensimmäisestä erästä tuojille myönnetyistä määristä (ETA:n kannalta merkityksellinen) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön määrällisten kiintiöiden hallintomenettelyn perustamisesta 7 päivänä maaliskuuta 1994 annetun neuvoston asetuksen (EY) N:o 520/94(1) ja erityisesti sen 9 ja 13 artiklan, ottaa huomioon tiettyihin Kiinan kansantasavallasta peräisin oleviin tuotteisiin vuonna 1995 sovellettavien määrällisten kiintiöiden ensimmäisen erän hallinnointia koskevista yksityiskohtaisista säännöistä 11 päivänä lokakuuta 1994 annetun komission asetuksen (EY) N:o 2459/94(2) ja erityisesti sen 3 artiklan, sekä katsoo, että Norjan, Itävallan, Suomen ja Ruotsin liittymissopimuksen 169 artiklan mukaan yhteisön toimielimet voivat ennen liittymistä tehdä yhteisön asiakirjoihin ne tarvittavat mukautukset, joista ei ole määrätty kyseisessä asiakirjassa, asetus (EY) N:o 2459/94 on annettu Norjan, Itävallan, Suomen ja Ruotsin liittymisen johdosta ottaen huomioon vaatimuksen liittyvien valtioiden tuojien osallistumisesta vuonna 1995 sovellettavien kiintiöiden ensimmäisen erän hallinnoinnin valmisteluun, Itävallan, Suomen, Norjan ja Ruotsin hallitukset ovat sitoumuksensa mukaisesti hyväksyneet aiheelliset toimenpiteet yhteisön lainsäädännössä annettujen edellytysten noudattamiseksi erityisesti tuontihakemusten ja niiden todistavien asiakirjojen esittämistä koskevien yksityiskohtaisten sääntöjen osalta ja ovat sitoutuneet ilmoittamaan komissiolle asetuksessa (EY) N:o 2459/94 säädettyjen määräaikojen kuluessa kaikkia vastaanotettuja tuontihakemuksia koskevat aiheelliset seikat niiden määrällisten perusteiden määrittämiseksi, joilla kiintiöt myönnetään tuojille, näillä edellytyksillä komissio on saanut jäsenvaltioilta asetuksen (EY) N:o 2459/94 5 artiklan ja liittyviltä valtioilta edellä mainittujen sitoumusten mukaisesti vastaanotettujen tuontilisenssihakemusten lukumäärää ja kokonaismäärää sekä perinteisten tuojien valitun vertailujakson (vuosi 1991 ja 1992) aikana toteuttaman aikaisemman tuonnin kokonaismäärää koskevat tiedot, näiden tietojen perusteella komissio kykenee määrittämään yhdenmukaiset määrälliset perusteet, joiden mukaan toimivaltaiset kansalliset viranomaiset voivat myöntää yhteisön ja liittyvien valtioiden tuojien tuontilisenssihakemuksissa esittämät määrät, jotka koskevat vuonna 1995 sovellettavien määrällisten kiintiöiden ensimmäistä erää, jäsenvaltioiden ja liittyvien valtioiden antamista tiedoista ilmenee, että tämän asetuksen liitteessä I esitettyjen tuotteiden osalta perinteisten tuojien hakemuksissa esitetty kokonaismäärä on suurempi kuin niille osoitetun kiintiön osuus; tämän vuoksi nämä haetut määrät on myönnettävä soveltamalla mainitussa liitteessä I ilmoitettua yhdenmukaista alennusta kunkin tuojan vertailujakson aikana keskimäärin toteuttaman tuonnin paljoutena tai arvona ilmaistuihin määriin, jäsenvaltioiden ja liittyvien valtioiden antamista tiedoista ilmenee, että tämän asetuksen liitteessä II esitetyn tuotteen osalta perinteisten tuojien esittämien hakemusten kokonaismäärä on pienempi kuin niille tarkoitettu kiintiön osuus; tämän vuoksi haetut määrät on myönnettävä kokonaisuudessaan, jäsenvaltioiden ja liittyvien jäsenten antamista tiedoista ilmenee, että tämän asetuksen liitteessä III esitettyjen tuotteiden osalta muiden tuojien esittämien hakemusten sisältämä kokonaismäärä on suurempi kuin niille osoitetun kiintiön osuus; tämän vuoksi nämä haetut määrät on myönnettävä soveltamalla mainitussa liitteessä III ilmoitettua yhdenmukaista alennusta kunkin tuojan hakemiin määriin asetuksessa (EY) N:o 2459/94 säädetyissä rajoissa, jäsenvaltioiden ja liittyvien valtioiden antamista tiedoista ilmenee, että tämän asetuksen liitteessä IV esitettyjen tuotteiden osalta muiden tuojien esittämien hakemusten kokonaismäärä on pienempi kuin niille tarkoitettu kiintiön osuus; tämän vuoksi haetut määrät on myönnettävä kokonaisuudessaan enimmäismäärän rajoissa, jota kukin tuoja voi hakea asetuksen (EY) N:o 2459/94 mukaisesti, tämän asetuksen liitteessä V olevien tuotteiden osalta valitun hallinnointimenettelyn perusteella ei ole mahdollista myöntää taloudellisesti perusteltuja määriä; tämän vuoksi tässä vaiheessa ei voida myöntää kyseisten kiintiöiden osuuksia, ja liittymissopimuksen 169 artiklan mukaisesti tämä asetus tulee voimaan 1 päivänä tammikuuta 1995, jos liittymissopimus tulee voimaan kyseisenä päivänä, ON ANTANUT TÄMÄN ASETUKSEN: 1 artikla Toimivaltaisten kansallisten viranomaisten on myönnettävä perinteisten tuojien asianmukaisesti esittämien tuontilisenssihakemusten määrät tämän asetuksen liitteessä I esitetyille tuotteille enintään siihen paljouteen tai arvoon, joka saadaan soveltamalla kunkin kiintiön osalta liitteessä I ilmoitettua alennusta kunkin tuojan vuosina 1991 ja 1992 toteuttaman tuonnin keskiarvoon. Jos tämän perusteen soveltaminen johtaa haettua paljoutta tai arvoa suuremman määrän tai arvon myöntämiseen, paljous tai arvo on rajattava haettuun paljouteen tai arvoon. 2 artikla Toimivaltaisten kansallisten viranomaisten on myönnettävä kokonaisuudessaan tämän asetuksen II liitteessä esitetyn tuotteen osalta perinteisten tuojien asianmukaisesti esittämien tuontilisenssihakemusten määrät. 3 artikla Toimivaltaisten kansallisten viranomaisten on myönnettävä tämän asetuksen III liitteessä esitettyjen tuotteiden osalta muiden kuin perinteisten tuojien asianmukaisesti esittämien tuontilisenssihakemusten määrät enintään siihen paljouteen tai arvoon asti, joka saadaan soveltamalla kunkin kiintiön osalta liitteessä III ilmoitettua alennusta asetuksessa (EY) N:o 2459/94 säädetyissä rajoissa. 4 artikla Toimivaltaisten kansallisten viranomaisten on myönnettävä tämän asetuksen liitteessä IV esitetyn tuotteen osalta muiden kuin perinteisten tuojien asianmukaisesti esittämien tuontilisenssihakemusten määrät kokonaisuudessaan asetuksessa (EY) N:o 2459/94 säädetyissä rajoissa. 5 artikla Tämän asetuksen liitteessä V esitettyjen tuotteiden osalta kiintiöiden myöntämistä muille kuin perinteisille tuojille lykätään. 6 artikla Toimivaltaisten kansallisten viranomaisten on annettava tuontilisenssit kymmenen päivän kuluessa 1 päivästä tammikuuta 1995. Tuontilisenssien voimassaoloaika on yhdeksän kuukautta 1 päivästä tammikuuta 1995. 7 artikla Tämä asetus tulee voimaan 1 päivänä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä marraskuuta 1994. Komission puolesta Leon BRITTAN Komission jäsen (1) EYVL N:o L 66, 10.3.1994, s. 1 (2) EYVL N:o L 262, 12.10.1994, s. 27 LIITE I Alennustaso (perinteiset tuojat) >TAULUKON PAIKKA> LIITE II Tuotteet, joille voidaan myöntää haetut tuontimäärät kokonaisuudessaan >TAULUKON PAIKKA> LIITE III Alennus (muut kuin perinteiset tuojat) >TAULUKON PAIKKA> LIITE IV Tuotteet, joille voidaan myöntää haetut tuontimäärät enimmäismäärien rajoissa >TAULUKON PAIKKA> LIITE V Tuotteet, joiden osalta ensimmäisen erän myöntäminen lykätään >TAULUKON PAIKKA>